1) Serviciul public comunitar regim permise de conducere şi înmatriculare a vehiculelor are ca principale atribuţii examinarea persoanelor în vederea obţinerii permiselor de conducere a autovehiculelor, evidenţa permiselor de conducere şi înmatricularea şi evidenţa vehiculelor.
Serviciul este condus de un şef de serviciu, în subordinea prefectului şi a subprefectului.
2)  Serviciul îndeplineşte următoarele atribuţii:

* constituie şi actualizează registrul judeţean de evidenţă a permiselor de conducere şi a autovehiculelor înmatriculate şi valorifică datele cuprinse în acesta;
* organizează examenele pentru obţinerea permiselor de conducere a autovehiculelor, în condiţiile legii;
* soluţionează cererile pentru eliberarea permiselor de conducere, a certificatelor de înmatriculare şi a plăcilor cu numere de înmatriculare pentru autovehicule rutiere, în condiţiile legii;
* colaborează cu serviciile publice comunitare locale de evidenţă a persoanelor pentru asigurarea eliberării certificatelor de înmatriculare şi a plăcilor cu numere de înmatriculare pentru autovehicule rutiere, în sistem de ghişeu unic;
* asigură eliberarea permiselor de conducere, a certificatelor de înmatriculare a autovehiculelor şi a plăcilor cu numere de înmatriculare pentru autovehicule rutiere;
* monitorizează şi controlează modul de respectare a prevederilor legale referitoare la asigurarea protecţiei datelor cu caracter personal, în domeniul de competenţă;
* asigură soluţionarea contestaţiilor depuse la serviciul public comunitar regim permise de conducere şi înmatriculare a vehiculelor;
* regulamentul propriu de organizare şi funcţionare a Serviciul Public Comunitar Regim Permise de Conducere şi Înmatriculare a Vehiculelor va fi vizat de subprefectul care coordonează activitatea acestui serviciu şi va fi aprobat de prefect. Completarea sarcinilor menţionate se face prin regulamentul propriu de organizare şi  funcţionare a serviciului public comunitar.